54 l'art de faulconnerie 



Quant l'oyseau n'enduit pas bien sa gorge : la 

 cause et le remède pour la luy faire enduire ou 

 randre. 



L'oyseau n'enduit pas bien sa gorge, 

 pource qu'on luy donne si grosse 

 gorge qu'il ne la peult enduire ne rendre; 

 ou pource qu'il s^engorge trop fort de sa 

 proye, ou pource qu'il est refroidi. Lors 

 donne-luy petit past ou demy past à la 

 foys, et de cher legiere trampée en vin 

 blanc tiède; ou luy donne past vif baigné 

 en son sang, lequel le remettra sus. Au soir 

 donne-luy quatre ou cinq clous de girofle 

 froissiés et mys en coton trempé en vin 

 vieil : car ilz luy eschaufferont la digestion 

 et la teste. Pour luy faire randre sa gorge 

 quant il ne peut enduire, prans ung peu 

 de pouldre de poivre et qu'elle soit trem- 

 pée en bon et fort vinaigre, et luy laisse 

 repouser longuement, et d'icelui vinaigre 

 repousé lave-luy le palais de la bouche, et 



